jkorsvik/nowiki_second_scrape_merged huggingface dataset:
Vokalisering

Vokalisering (av vokal = selvlyd) er et samlebegrep som beskriver lyder som med varierende styrke og intensitet kan kommuniseres og uttrykkes av og mellom mennesker og ulike dyr. Vokalisering uttrykkes gjennom en munnåpning som en vedvarende luftstrøm fra lungene, som via muskulatur og et lyd- eller taleorgan gir fra seg lyd. Det finnes en rekke former for vokalisering. Noen eksempler på ulike former for vokalisering er; kvitring, brøling, bjeffing, knurring, mjauing, fresing, piping, kvekking, plystring, skriking, uling, hyling, grynting, hulking og snakking med mer.
Tidligere mente en at vokalisering bare var en form for utprøving og trening av taleorganene, men i dag brukes uttrykket fritt om alle former for lyduttrykk som er formet av dyr og mennesker gjennom munnåpningen. Ofte kan ulike arter uttrykke mange former for ulik vokalisering. Fugler kan for eksempel både kvitre og skrike, og noen kan til og med lære seg å snakke. Katter kan mjaue og frese. Hunder kan bjeffe, ule, pipe og knurre. Mennesker kan snakke, skrike, hyle og hulke med mer.


== Se også ==
Dyrekommunikasjon
Kommunikasjon
Vokal
Skoffín

Skoffín er et fabeldyr i islandsk folketro som kan beskrives som et «blandingsdyr». Skoffín kan være et overnaturlig dyr som ifølge gamle sagn er en krysning mellom en hannrev og ei hunnkatt, men ordet kan også betegne en basilisk som kan drepe med blikket og klekkes ut av et egg lagt av en gammel hane. Ordet kan i overført betydning dessuten brukes om en bytting eller tosk.I islandsk folketradisjon forekommer også forestillinger om skuggabaldur («skygge-Balder»), et tilsvarende blandingsdyr avlet av en hannkatt og ei reve- eller hundetispe. Skuggabaldur kan også være en ond ånd. Urðarköttur er en villkatt eller en trollkatt som tar livet av alt og alle med blikket sitt.


== Referanser ==


== Eksterne lenker ==
Islandsk sagn om Skoffín, Skuggabaldur og Urðarköttur (1862, på islandsk)
Fridolf Martinsson

Fridolf Martinsson var en svensk fotballspiller. Martinsson, som var spiss, spilte 30 kamper og scoret 15 mål for Malmö FF i Allsvenskan fra 1940 til 1942.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3.
Skarselva (Oslo)

Skarselva er en del av det østre Nordmarksvassdraget i Oslo, og renner fra Øyungen (283 moh.) til Dausjøen (154 moh). Elva er 4,0 kilometer lang. Elva har navn etter gården Skar, som ligger på vestsida av elva.


== Se også ==
Liste over elver i Oslo


== Referanser ==
Rolf Andersson

Rolf Andersson er en svensk tidligere fotballspiller. Andersson, som var spiss, spilte for Malmö FF i Allsvenskan, samt for Sveriges herrelandslag i fotball.


== Klubbkarriere ==
Andersson spilte tre sesonger for Malmö FF i Allsvenskan, fra 1951 til 1954. Han spilte 30 seriekamper og scoret tolv mål for klubben.


== Landslagskarriere ==
Andersson spilte en landskamp for Sverige, da Sverige spilte 0–0 hjemme mot Spania 17. juni 1951.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3. 
Rikard Smitt (2009). Ända sedan gamla dagar... (svensk). Malmö: Project Management AB. ISBN 978-91-633-5767-1.
Myrtjernselva

Myrtjernselva er en del av det østre Nordmarksvassdraget i Oslo, og renner fra Helgeren via Myrtjern og Gåslungen til Øyungen (283 moh.). Elva er 3,4 kilometer lang, hvorav elvestrekningen mellom Myrtjern og Gåslungen utgjør 1,3 km.Fra Helgeren renner en rundt 100 meter lang elvestubb ned til Myrtjern, og fra sørenden av Myrtjern renner Myrtjernelva sørover til Gåslungen, hvor bekken fra Rottungen også munner ut. Fra østenden av Gåslungen fortsetter en kort elvestubb videre ned til Øyungen.


== Se også ==
Liste over elver i Oslo


== Referanser ==


== Eksterne lenker ==
(en) Myrtjernselva – kategori av bilder, video eller lyd på Commons
Graham Clifford

Graham Clifford (født 1947), dr.philos., professor i sosialt arbeid ved NTNU, Regionsenter for barn og unges psykisk helse, og seniorforsker ved Nordlandsforskning. Tidligere leder ved Barnevernets utviklingssenter i Midt-Norge. Har arbeidet med evaluering av barneverntjenester, og studier av geografisk og sosialfordeling av tjenester for barn, frivillighet og tjenestetilbud for eldre.


== Referanser ==
Sophie Lykke

Sophie Lykke (– død 1570) var en norsk lenskvinne, godseier og adelsdame. 
Hun var datter av riksråd Peder Hansen Lykke (død 1562) og Kirsten Pedersdatter Høg (Banner) (død 1542), og dermed søster til Danmarks siste ridder, Jørgen Lykke. Før 1534 ble hun gift med riksråd Jacob Hardenberg (død 1542). Som enke styrte hun sine egne gods etter ektemannen, og som døtrenes formynder også Hvedholm, Sandholt, Arreskov samt Holme Kloster (Brahetrolleborg). 


== Maktmisbruk ==
I 1544 klaget bøndene under Holme Kloster over maktmisbruk, men anklagene ble trukket tilbake etter trusler fra Sophie Lykke selv. I 1551 ble godset dog inndratt av kronen. Fem år senere ble det reist sak mot henne for ulovlig handel med kveg. Hun ble omsider tvunget til av avstå sine landområder til sine svigersønner i bytte for en pensjon, men ble etter ønske fra dronning Dorothea skånet for straff. Kongen forlente henne heretter med Lister len i Norge hvor hun bosatte seg. Også her gjorde hun seg bemerket ved sin hårdhet mot bøndene, og ved å drive ulovlig trelasthandel, hvoretter hun i en kort periode fikk fratatt lenet. I sin egenskap av å være søster til Jørgen Lykke, svigerinne til riksmarsk Otte Krumpen og med to svigersønner i riksrådet, lykkes det henne dog å få det tilbake samme år.Hun døde i 1570 og hennes relieff ses på liksten i Sankt Hans kirke, Odense. 


== Referanser ==
Trubetskoj

Trubetskoj (russisk: Трубецкой) er russisk fyrsteslekt som har aner fra den litauiske storfyrst Olgerd (død 1377), Vladislav IIs far, og som har sitt navn etter byen Trubtjevsk.


== Noen kjente slektsmedlemmer ==
Aleksej Trubetskoj (død 1680)
Anastasija Trubetskaja (1700–1755)
Dmitrij Trubetskoj (død 1625)
Fjodor Trubetskoj (død 1602)
Ivan Trubetskoj (1667–1750)
Jevgenij Trubetskoj (1863–1920)
Nikita Trubetskoj (død 1608)
Nikita Trubetskoj (1699–1767)
Nikolaj Trubetskoj (1828–1900)
Nikolaj Trubetskoj (1890–1938)
Paolo Trubetskoj (1866–1938)
Sergej Trubetskoj (1790–1860)
Sergej Trubetskoj (1862–1905)
Vasilij Trubetskoj (1776–1841)


== Kilder ==
Trubetskoj i Nordisk familjebok (2. utgave, 1920)
Duftavsetning

Med duftavsetning mener man duft som er avsatt på bestemte steder i den hensikt å kommunisere med andre vesener av samme art. Duftavsetninger kan komme fra ulike kroppsvæsker og utskilles som et sekret gjennom kjertler på kroppen, urin eller avføring. Dyr har slike kjertler på mange steder, som på kinnene (katter), bak ørene, mellom tærne, ved øynene (hjortedyr) og analåpningen, på ryggen (navlesvin) og lignende.
Hensikten med duftavsetninger er å tilkjennegi egen tilstedeværelse, men også flokkdyr bruker duftavsetninger som en felles tilkjennegivelse eller for å markere et hjemmeområde eller et byttedyr. Maur bruker maursyre både for å markere eget hjemmeområde og som et kjemisk våpen mot en fiende. Avsetningene plasseres gjerne på steder der konkurrerende artsfrender kan tenkes å ferdes, det være seg trær, busker, lyng, gress, steiner, huleåpninger, fuglekasser, reir, husvegger eller lignende.
Sekret fra kroppskjertler er typisk illeluktende og dufter ofte (kraftig) av musk, selv om ekte musk egentlig stammer fra moskushjort og er en viktig ingrediens i kostbare parfymer.


== Se også ==
Kommunikasjon
Spålselva

Spålselva er ei lita og kort elv i Nordmarka, som dannes sørøst i innsjøen Spålen (480 moh.) og renner østover, ned til de sørvestre delene av innsjøen Katnosa (464 moh.), i Ringerike kommune i Viken. Vassdraget inngår i Nordmarksvassdraget. Elva er 2,1 kilometer lang (11,9 km regnet fra øverste kilde på Langvassbrenna) og har et nedbørfelt på 20,15 km². Middelvannføringen ved munningen er 0,43 m³/s.


== Referanser ==
Markering

Markering er en fellesbetegnelse som beskriver dyr og menneskers måte å kommunisere med andre på, enten det er artsfrender eller ikke. Dyr kan bruke både vokalisering, duftavsetning, kroppsspråk og tegnsetting for å markere seg. Mennesker bruker helst vokalisering og kroppsspråk, selv om tegnsetting også benyttes til en viss grad.


== Dyrs markering ==
Dyr markerer for å tilkjennegi egen tilstedeværelse og fortelle andre at dette tilhører dem. Markering med duftavsetning, tegnsetting eller kroppsspråk, eller med en kombinasjon av disse, kan skje lydløst. Hensikten med duftavsetning og tegnsetting er som regel å kommunisere med individer som ikke er tilstede da markeringen skjer. Kroppsspråk er bare effektivt når det er visuell kontakt, mens vokalisering til en viss grad kan brukes over avstand og uten visuell kontakt. Den mest vanlige måten for dyr å markere på er med avsetning av urin, avføring og duftsekret på steder der artsfrender kan tenkes å ferdes.


== Menneskelig markering ==
Mennesker markerer helst med en form for tegnsetting, som for eksempel skilting, kroppsspråk og vokalisering. Menneskelig sett er det også tradisjon for å kalle feiringer av enkelte større begivenheter for en markering, for eksempel feiringen av en 50-årsdag eller 17. mai og invasjonen av Normandie.


== Se også ==
Kommunikasjon
Ladegangene (Oslo)

Ladegangene var tre små gater i Oslo, omtrent der Maridalsveien 8 og 10 er nå, mellom Maridalsveien og  Fredensborgveien. De ble kalt 1., 2. og 3. ladegang. Selve ladene var lave lagerbygninger som opprinnelig ble brukt til korn og senere for Christiania Bryggeri. Ladene ble flyttet til dette området fra Hammersborg da Trefoldighetskirken ble oppført, men ble revet i 1937.


== Se også ==
Bymarken


== Kilder ==
Knut Are Tvedt, red. (2010). «Ladegangene». Oslo byleksikon (5. utg.). Oslo: Kunnskapsforlaget. s. 324. ISBN 978-82-573-1760-7.
Ove Ericsson

Ove Ericsson var en svensk fotballspiller. Ericsson, som var spiss, spilte 30 kamper og scoret elleve mål for Malmö FF i Allsvenskan fra 1939 til 1942.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3.
Börje Persson

Börje Persson var en svensk fotballspiller. Persson, som var midtbanespiller, spilte 30 kamper og scoret sju mål for Malmö FF i Allsvenskan fra 1941 til 1944.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3.
Björn Morgan Enqvist

Björn Morgan Enqvist (født 12. oktober 1977 i Lund) er en svensk tidligere fotballspiller. Enqvist, som var midtbanespiller, har spilt for flere klubber, mest kjent Trelleborgs FF og Malmö FF i Allsvenskan, samt VPS i Veikkausliiga. Enqvist hadde et opphold i Crystal Palace som ung spiller, men spilte aldri A-lagsfotball for laget. Han har også spilt for en rekke klubber i lavere divisjoner i Hellas og på Kypros, samt for svenske GAIS i Superettan.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3.
Lieven

Lieven (russisk:  Ливен), von Liewen eller Liwe, var en opprinnelig baltisk adelig slekt. En gren er svensk, en annen gren russisk.


== Noen kjente medlemmer ==
Reinhold Liwe (1621–1665), friherre til Eksjö, guvernør på Saaremaa
Bernhard von Liewen (1651–1703), militær
Hans Henrik von Liewen den eldre (1664–1733), greve, riksråd, militær
Berndt Vilhelm von Liewen (1685–1771), general
Hans Henrik von Liewen den yngre (1704–1781), greve, riksråd, militær
Henrika Juliana von Liewen (født 1710), svensk hoffdame
Carl Gustaf von Liewen (1722–1770), svensk embetsmann
Charlotte von Lieven (1748–1828), russisk hoffdame
Karl von Lieven (1767–1844),  russisk militær og embedsmann
Kristofor von Lieven (1774–1839),  russisk militær og diplomat
Dorothea von Lieven (1785–1857),  russisk fyrstinne
Wilhelm Heinrich von Lieven (1800–1880), russiske guvernør
Anna (Annette) von Liewen (1820–1837)


== Eksterne lenker ==
(en) Lieven family – kategori av bilder, video eller lyd på Commons
Blåhodeara

Blåhodeara (Primolius couloni) er en art i slekten Primolius og tilhører gruppen med araer. Arten er sårbar (VU) for utryddelse.


== Beskrivelse ==
Blåhodeara har hovedsakelig grønn fjærdrakt og stålblå hodehette og et stålblått, bart felt med naken hud rundt øynene, som er blekgule og har med en mørkerød ring rundt. Vingene og stjerten har også innslag av stålblått og gult. Stjerten har også innslag av mørkere rødt i basen. Fuglen er blant de mindre araene og blir typisk cirka 41 cm lang, målt fra hodet til tuppen av stjerten.


== Utbredelse ==
Fuglen er utbredt i det østre Peru, nordvestre Bolivia og lengst vest i Brasil i Sør-Amerika. Hvor stor populasjonen er, er det vanskelig å si noe sikkert om, men den ble estimert til mellom 9 200 og 46 000 individer i 2007. Det er betydelig flere enn ved tidligere estimater.


== Atferd og habitat ==
Fuglene hekker trolig i hulrom i trestammer og trives i fuktig, eviggrønn skog opp mot 1 550 moh. Totalbestanden er uklar, men den er ganske vanlig.


== Referanser ==


== Eksterne lenker ==
(en) blåhodeara i Encyclopedia of Life 
(en) blåhodeara i Global Biodiversity Information Facility 
(no) blåhodeara hos Artsdatabanken 
(en) blåhodeara hos ITIS 
(en) blåhodeara hos NCBI 
(en) Kategori:Primolius couloni – bilder, video eller lyd på Wikimedia Commons 
(en) Primolius couloni – galleri av bilder, video eller lyd på Wikimedia Commons 
Primolius couloni – detaljert informasjon på Wikispecies
Kloskate

Kloskate (Amblyraja radiata) er en del av skatefamilien, og er en ganske liten skate i norske farvann på rundt 40–60 cm.
Halen er kortere enn kroppen og den har en tornerekke som går fra ryggen og utover halen på ca 15 store torner.
Kloskate skilles lett fra piggskate, som har mange flere torner på rundt 30–50 stk.


== Eksterne lenker ==
(en) Amblyraja radiata – kategori av bilder, video eller lyd på Commons
Loddefjord terminal

Loddefjord terminal er en busstasjon i Laksevåg bydel i Bergen, like ved Vestkanten kjøpesenter, og ble etter oppussing til universell utforming i regi av Bergensprogrammet gjenåpnet i 2010.


== Referanser ==
Rødbukara

Rødbukara (Primolius maracana) er en art i slekten Primolius og tilhører gruppen med araer. Arten er nær truet (NT) av utryddelse.


== Beskrivelse ==
Rødbukara har hovedsakelig grønn fjærdrakt med rød buk. Hodekronen, kinnene og ytterdelen av stjerten er blåliggrønn, mens stjertbasen og buken er rød. Rundt øyene har den et bart felt med naken, hvit hud. Øynene har amberfarget iris. Undersiden av vingene er gulaktig. Fuglen er blant de mindre araene og blir typisk cirka 36–43 cm lang, målt fra hodet til tuppen av stjerten.


== Utbredelse ==
Fuglen forekommer i det østlige Bolivia og Paraguay, det nordøstre Argentina og i Brasil i Sør-Amerika. Hvor stor populasjonen er, er det vanskelig å si noe sikkert om, men den ble estimert til mellom 2 500 og 10 000 individer.


== Atferd og habitat ==
Fuglene hekker trolig i hulrom i trestammer, men svært lite er kjent om denne fuglens atferd i naturen. Den lever i tropisk klima med fuktig, eviggrønn skog.


== Referanser ==


== Eksterne lenker ==
(en) rødbukara i Encyclopedia of Life 
(en) rødbukara i Global Biodiversity Information Facility 
(no) rødbukara hos Artsdatabanken 
(en) rødbukara hos ITIS 
(en) rødbukara hos NCBI 
(en) Kategori:Primolius maracana – bilder, video eller lyd på Wikimedia Commons 
(en) Primolius maracana – galleri av bilder, video eller lyd på Wikimedia Commons 
Primolius maracana – detaljert informasjon på Wikispecies
Gulnakkeara

Gulnakkeara (Primolius auricollis) er en art i slekten Primolius og tilhører gruppen med araer. Arten er livskraftig (LC).


== Beskrivelse ==
Gulnakkeara har hovedsakelig klargrønn fjærdrakt med mørkt, blålig hode, kinn og øvre del av halsen. I nakken finnes en klave av signalgule fjær, som vokser fram etter hvert som fuglene eldes. Den lange, kileformede stjerten har rød base og mørk blå tipp. Den nakne hudflekken rundt øynene er hvit. Vingene har innslag av mørk blålige fjær. Huden på føttene er blek. Den blir omkring 38 cm lang og tilhører således de mindre araene.


== Utbredelse ==
Fuglen forekommer i det sentrale og østlige Bolivia og det nordøstre Paraguay, nord i Argentina og lengst vest i Brasil i Sør-Amerika.


== Atferd og habitat ==
Fuglene hekker i hulrom i trestammer og trives i tropisk- og subtropisk klima med fuktig, eviggrønn skog, lokalt i høyder opp til 1 700 moh.


== Referanser ==


== Eksterne lenker ==
(en) gulnakkeara i Global Biodiversity Information Facility 
(no) gulnakkeara hos Artsdatabanken 
(en) gulnakkeara hos ITIS 
(en) gulnakkeara hos NCBI 
(en) Kategori:Primolius auricollis – bilder, video eller lyd på Wikimedia Commons 
(en) Primolius auricollis – galleri av bilder, video eller lyd på Wikimedia Commons 
Primolius auricollis – detaljert informasjon på Wikispecies
TVA

TVA kan blant annet være en forkortelse for:

Tennessee Valley Authority, føderalt eid foretak i USA, grunnlagt 1933 for investering i infrastruktur i Tennessee Valley.
TV-Aust-Agder, selskap som hadde konsesjon for drift av lokal TV-stasjon i Aust-Agder fylke.
Ajvar

Ajvar eller ajwar (serbisk-kyrillisk: Ајвар, kroatisk: Ajvar, tyrkisk: Hajvar, albansk: Ajvari) er en krydret mos som fremstilles av hovedingrediensene bakt eller grillet rød paprika og aubergine, samt matolje, men som også kan inneholde smakstilsetninger som hvitløk, chili og andre kryddere. Paprika blir grillet eller bakt, derefter skrelt, så kokt sakte sammen med de andre ingrediensene. Ajvar spises kaldt og benyttes i all hovedsak som tilbehør i det balkanske kjøkken til for eksempel retter som ćevapčići eller pleskavica, men også som pålegg.


== Opprinnelse og utbredelse ==
Avjar er spesielt utbredt i land som tilhørte det forhenværende Jugoslavia, men den nøyaktige opprinnelsen er noe omstridt. Også i andre land i middelhavsområdet er ajvar i bruk.


=== Etymologi ===
Navnet er avledet av det tyrkiske havyar, som er beslektet med ordet kaviar. Før det tyvende århundre var det en betydelig produksjon av kaviar omkring Donaubreddene, siden stør svømte fra Svartehavet oppstrøms. Således var ajvar, i forstand «kaviar» en populær matrett i Beograd. Av forskjellige grunner begynte imidlertid ikke den industrielle produksjonen før på 1890-tallet, og undertiden ble grønnsaksvarianten servert som alternativ under navnet «Rød» (Crveni ajvar) eller «Serbisk ajvar» (Srpski ajvar) på grunn av likheten i utseendet.

		
		


== Referanser ==
Stockholms Hamn

Stockholms Hamn AB er et svensk selskap som driver havner i Kapellskär, Nynäshamn og Stockholm.
Selskapet sysselsetter cirka 150 medarbeidere etter at datterselskapet Stockholms Stuveri och Bemanning AB (STUVAB) ble solgt i 2010.Stockholms Hamn AB er et heleid datterselskap til det kommunale foretaket Stockholms Stadshus AB og selskapets styre er politisk utnevnt.


== Referanser ==


== Eksterne lenker ==
Offisielt nettsted 
(en) Stockholms Hamnar – kategori av bilder, video eller lyd på Commons
Kaka (andre betydninger)

Kaka har flere betydninger:

Kaka, en art i gruppen New Zealand-papegøyer
Kaká, fotballspilleren Ricardo Izecson dos Santos Leite
Patrik Sundström

Dan Patrik Sundström (født 12. august 1970) er en svensk tidligere fotballspiller. Sundström, som var midtbanespiller, har spilt for Malmö FF og Helsingborgs IF i Allsvenskan, samt for Landskrona BoIS i Superettan.


== Klubbkarriere ==


=== Malmö FF ===
Sundström startet sin karriere i svensk toppfotball da han kom til Malmö FF fra Högaborgs BK foran 1990-sesongen. Fra 1990 til 1992 spilte han 28 kamper og scoret ett mål for klubben i Allsvenskan.


=== Helsingborgs IF ===
Sundström gikk til Malmö FFs rivaler Helsingborgs IF i 1993. Fra da og fram til 1997 spilte Sundström 93 kamper og scoret ni mål for klubben i Allsvenskan.


=== Landskrona BoIS ===
Sundström spilte for Landskrona BoIS fra 1998 til 2002. Klubben hadde nettopp rykket opp fra Division 2 Södra Götaland da han kom til klubben, og spilte i Division 1 Södra i 1998 og 1999. Klubben overlevde sammenslåingen av de to avdelingene på nest øverste nivå i svensk fotball, og spilte fra 2000 i Superettan. Klubben rykket opp til Allsvenskan etter å ha sikret seg andreplassen i Superettan i 2001, men Sundström måtte legge opp på grunn av en skadd akillessene uten å ha spilt for klubben i Allsvenskan.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3. 


== Eksterne lenker ==
«Patrik Sundström», profil på SvFFs hjemmeside (sv)
Bertil Svensson

Bertil Svensson er en svensk tidligere fotballspiller. Svensson, som var keeper, spilte 26 kamper for Malmö FF i Allsvenskan fra 1961 til 1962.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3.
Tony Ström

Tony Ström er en svensk tidligere fotballspiller. Ström, som var keeper, spilte 26 kamper for Malmö FF i Allsvenskan i 1981.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3.
Kea (fugl)

Kea (Nestor notabilis) er en fugl i gruppen New Zealand-papegøyer og en av to nålevende arter i slekten Nestor. Arten er endemisk for Sørøya på New Zealand, der den trives i litt høyereliggende områder enn kaka (N. meridionalis).


== Beskrivelse ==

Kea er en mellomstor papegøyefugl, som blir cirka 48 cm lang, målt fra issen til tuppen av stjerten, og typisk veier omkring 800–1000 gram.
Fjærdraken er hovedsakelig grønn, nærmest flaskegrønn med lysere grønne spetter. Vingene er grønne med mørkegrå styrefjær på oversiden og oransje og mørkegrå på undersiden. Det krummede overnebbet er langt og godt tilpasset å lete i bakken etter spiselige røtter.


== Atferd ==
Kea er en svært sosial art som praktiserer polygyni og et strengt hierarki. Fuglene er rovgriske og kan opptre i store flokker sammen med kaka. Kea har tilpasset seg forhold nær eller over snøgrensen og holder normalt til høyere i terrenget enn kaka, som trives best i lavereliggende områder. Om vinteren deler imidlertid artene habitat, siden kea migrerer høydemessig mellom sommer- og vinterbeite.
Kea er omnivor og spiser lokal frukt, bær, frø, røtter, blomster og blomsterknoper, nektar, små invertebrater og ulike larver, fugler, sau og ellers nesten alt spiselig den måtte komme over.
Kea hekker i skoger med Nothofagus som ligger i bratte fjellsider på elevasjoner fra 1 600 moh og høyere. Reiret plasseres i hulrom i bakken, under røttene på trærne. Hulrommene kan være forbundet av inntil 6 m lange ganger og flere større kamre. Fuglene legger typisk 2–5 egg som hunnen ruger i cirka 21 dager. Begge kjønn deltar med å mate ungene.


== Referanser ==


== Eksterne lenker ==
(en) kea i Encyclopedia of Life 
(en) kea i Global Biodiversity Information Facility 
(no) kea hos Artsdatabanken 
(en) kea hos Fossilworks 
(en) kea hos ITIS 
(en) kea hos NCBI 
(en) Kategori:Nestor notabilis – bilder, video eller lyd på Wikimedia Commons 
(en) Nestor notabilis – galleri av bilder, video eller lyd på Wikimedia Commons 
Nestor notabilis – detaljert informasjon på Wikispecies
Kea (andre betydninger)

Kea har flere betydninger:

Kea (fugl), en papegøyefugl i gruppen New Zealand-papegøyer
Kea, ei øy i øygruppen Kykladene i Egeerhavet
Jegernes Interesseorganisasjon

Jegernes Interesseorganisasjon (JI) er en norsk interesseorganisasjon for jegere som et alternativ til Norges Jeger- og Fiskerforbund. Hovedfokuset til JI er å bidra til økt forståelse av viktigheten av å ta vare på jakten i et stadig mer urbanisert samfunn.Forløperen til JI het Norges Jegerforbund og ble etablert i 2009.. I 2012 ble det gjennomført nytt stiftelsesmøte med navneendring til Jegernes Interesseorganisasjon som gjorde jegerorganisasjonen landsdekkende .


== Se også ==
Liste over skytterorganisasjoner


== Referanser ==


== Eksterne lenker ==
Offisiell hjemmeside for Jegernes Interesseorganisasjon
Stortingsvalget 2013 i Evenes

Stortingsvalget 2013 i Evenes ble avholdt 9. september 2013 i Evenes kommune i Nordland.
Det var 1 047 stemmeberettigede velgere i Evenes. Av disse avga 794 stemme. De godkjente stemmene fordelte seg slik på partiene:


== Referanser ==